РЕПУБЛИКА БЪЛГАРИЯ
Министър на земеделието и храните

Проект                                                                                                      
ДО
МИНИСТЕРСКИЯ СЪВЕТ
НА РЕПУБЛИКА БЪЛГАРИЯ

ДОКЛАД

от проф.  д.с.н.  Димитър  Греков – министър на земеделието и храните

Относно: Проект на Постановление на Министерския съвет за приемане на Тарифа за определяне на цените, които се заплащат за изпълнението на мерките по държавната профилактична програма и програмите за надзор и ликвидиране на болести по животните за 2014 г.

УВАЖАЕМИ ГОСПОДИН МИНИСТЪР-ПРЕДСЕДАТЕЛ,
УВАЖАЕМИ ГОСПОЖИ И ГОСПОДА МИНИСТРИ,
В съответствие с чл. 31, ал. 2 от Устройствения правилник на Министерския съвет и на неговата администрация и чл. 46в от Закона за ветеринарномедицинската дейност представям на вниманието Ви проект на Постановление на Министерски съвет за приемане на Тарифа за определяне на цените, които се заплащат за изпълнението на мерките по държавната профилактична програма и програмите за надзор и ликвидиране на болести по животните за 2014 г.
Представеният проект определя размера на цените, които следва да се заплащат на ветеринарни лекари сключили договор и диагностичните лаборатории за изпълнението на мерките по държавната профилактична програма и програмите за надзор и ликвидиране на болести по животните за 2014 г.
Тарифата определя стойността на услугите, които предоставят ветеринарните лекари, включващи извършването на отделните мероприятия по видове, съгласно държавната профилактична програма и програмите за надзор и ликвидиране болестите по 
животните – извършване на ваксинации на животни, вземане на проби от животни, алергични изследвания на животни, вземане на проби от мозъчен ствол за ТСЕ (трансмисивни спонгиформни енцефалопатии), прегледи на пчелни семейства,  клинични обследвания на животновъдни обекти, идентификация на животните в животновъдните обекти и въвеждане на данните във Интегрираната информационна система с данни за идентифицираните животни и за животновъдните обекти (ВетИС), които се извършват от ветеринарни лекари, както и стойността за изследването на пробите и въвеждане на получените резултати  във Интегрираната информационна система с данни за идентифицираните животни и за животновъдните обекти (ВетИС) от диагностичните лаборатории.
Проектът не съдържа разпоредби, транспониращи актове на Европейския съюз, поради което не е приложена таблица на съответствието с правото на Европейския съюз.
Приемането на Тарифа за определяне на цените, които се заплащат за изпълнението на мерките по държавната профилактична програма и програмите за надзор и ликвидиране на болести по животните за 2014 г. няма да окаже пряко и/или косвено отражение върху държавния бюджет, поради което към проекта на Постановление на Министерския съвет е приложена финансова обосновка за актове, които не оказват пряко и/или косвено въздействие върху държавния бюджет съгласно чл. 35, ал. 1 т. 4, буква „б“ от Устройствения правилник на Министерския съвет и на неговата администрация.
Към проекта на Постановление на Министерския съвет е приложена и Стандартна оценка на въздействието върху стопанската активност и заетостта.
Изготвянето на проект на Тарифа за определяне на цените, които се заплащат за изпълнението на мерките по държавната профилактична програма и програмите за надзор  и ликвидиране на болести по животните за 2014 г. се налага във връзка с редакцията на 
чл. 46в от ЗИД на ЗВД, обнародвана в Държавен вестник брой № 7 от 25.01.2013 г.  
Тарифата регламентира стойността на услугите, които се заплащат за изпълнението намерките по държавната профилактична програма и програмите за надзор и ликвидиране на болести по животните за 2014 г., които ще се предоставят като държавна помощ чрез Държавен фонд „Земеделие” (чл. 46г от ЗИД на ЗВД). Цените на манипулациите са диференцирани при извършване в различен вид животновъден обект- животновъден обект ,,ферма” и в животновъден обект ,,лично стопанство”. Определенията за животновъден обект ,,ферма” и в животновъден обект ,,лично стопанство” са нормативно уредени в Наредба № 44 от 20 април 2006 г. за ветеринарномедицинските изисквания към животновъдните обекти. Изпълнението на мерките по ДПП и ПНЛБЖ в двата вида обекти се различава организационно и поради по-високата трудоемкост на мероприятието в животновъден обект ,,лично стопанство” е необходимо да бъде съответно отразено. 
Съгласно § 190 ал. 1 и ал. 2 от ЗИД на ЗВД предоставянето на държавна помощ от Държавен фонд „Земеделие” по чл. 46г, ал. 2 и чл. 51, ал. 11 от ЗИД на ЗВД се прилага след постановяване на положително решение от Европейската комисия за съвместимост с правилата в областта на държавните помощи.
На 10.06.2013 г. държавната помощ за компенсиране на разходите на земеделските стопани, свързани с изпълнение на мерки по Държавната профилактична програма и Програмите за надзор и ликвидиране на болести по животните бе обнародвана под № SA.36745 в регистъра с държавните помощи на интернет страницата Европейската комисия. Според съобщението България има право да прилага помощта в периода  12.06.2013  -  30.06.2014 г.
Съгласно чл. 26, ал. 2 от Закона за нормативните актове, проектът на Постановление и докладът от министъра на земеделието и храните бяха публикувани на интернет страницата на Министерството на земеделието и храните и на Портала за обществени консултации с 14-дневен срок на заинтересованите лица за предложения и становища. 
Проектът е съгласуван в съответствие с разпоредбите на чл. 32 от Устройствения правилник на Министерския съвет и на неговата администрация. Направените целесъобразни бележки и предложения са отразени.

УВАЖАЕМИ ГОСПОДИН МИНИСТЪР-ПРЕДСЕДАТЕЛ,	
	Уважаеми госпожи и господа министри,
С оглед изложеното и на основание чл. 8, ал. 1 от Устройствения правилник на Министерския съвет и на неговата администрация, предлагам Министерският съвет да разгледа и приеме предложения проект на Постановление на Министерския съвет за приемане на Тарифа за  определяне на цените, които се заплащат за изпълнението на мерките по държавната профилактична програма и програмите за надзор и ликвидиране на болести по животните за 2014 г.

С уважение,

ПРОФ.  Д.С.Н.  ДИМИТЪР ГРЕКОВ
Министър на земеделието и храните